***Тэма:*** **Я і навакольны свет. Я і жывёльны свет.**

***Мэта:*** працягваць фарміраванне навыкаў беларускага вымаўлення; пазнаёміць са словамі і выразамі па тэме; фарміраваць уменні асэнсавана ўспрымаць беларускую мову на слых; вучыць адказваць на пытанні, карыстаючыся словамі самаго пытання, правільна і дакладна ўжываць словы пры канструяванні сказаў па ўзоры; выхоўваць ашчадае стаўленне да прыроды, жывёльнага свету.

***Абсталяванне***: падручнік, практычныя заданні для вучняў, паштоўкі, малюнкі дзяцей, плакат “Дзікія жывёлы”, карцінкі зубра і бусла, мадель складання апавядання.

***Ход урока:***

1. **Арганізацыйны момант**

Весела гучыць званок,

Яго голас нам знаёмы,

Запрашае на ўрок

Беларускай мовы.

1. **Маўленчая размінка**
2. Паўтарэнне

-Давайце прыгадаем, якія гукі беларускай мовы мы вучыліся правільна вымаўляць.

2) Паслухайце вершык і знайдзіце словы з гэтымі гукамі.

*Сядзіць мядзведзь на калодзе*

*Сядзіць мядзведзь на калодзе*

*Капшук вышывае,*

*А сыны медзведзяняткі*

*Шоўкам падшываюць.*

*Стары заяц-работнічак*

*На скрыпцы грае,*

*А лісіца, а хітрыца*

*З куста выглядае.*

*А сарокі-белабокі*

*Пусціліся ў скокі.*

*А вароны, стары жоны,*

*Пайшлі жыта жаці.*

*А зязюля, а зязюлька*

*Жыта малаціла.*

*А карова, а карова*

*Жыта вынасіла.*

1. **Новы матэрыял**

-Ранніцай, калі я ішла да вас у школу, па дарозе сустрэла паштальёна. Ён перадаў для вас паштоўкі. Паглядзіце, што гэта за паштоўкі. Як цікава!

**●** У мяне на паштоўцы намаляваны зайчык. Ён увесь шэранькі. У яго мяккае, цёплае футра. На галаве – доўгія вушкі. Ён такі прыгожы! Скача па палянцы:прыг-скок.

**-** А хто намаляваны на вашых паштоўках? Расскажыце пра іх так, як я пра зайчыка. Каб вам было лягчэй, я прапаную вось такую мадэль складання апавядання. Адказваючы на пытанні, вы зможаце самастойна расказаць аб тым, хто даслаў вам паштоўку.

*Мадель*

|  |
| --- |
| ● Хто гэта?  ● Які або якая (колер, памер)?  ● Дзе жыве? |

(Дзеці складаюць невялікія апавяданні, абапіраючыся на выявы сваіх паштовак, мадэль і на прыклад настаўніка.)

-Вельмі цікавыя апавяданні атрымаліся ў вас. А ці ведаеце вы, як можна назваць усіх гэтых звяроў? (Дзікія звяры, альбо дзікія жывёлы.)

-А чаму іх называюць дзікімі? Дзе жывуць гэтыя звяры? (У лесе.)

- Так, усе яны жывуць у лясах, пушчах, балотах і палях.

- Паглядзіце, калі ласка, на дошку і прачытайце тэму нашага ўрока.

***“Я і жывёльны свет”.***

-Мы ведаем розных звяроў. Але ў нашай краіне жывуць не ўсе. Усе звяры розныя. Розныя і па памерах, і па выглядзе, і па звычках, і па сіле. Адны маленькія, бездапаможныя, як, напрыклад, зайчык. Ёсць і вялікія,напрыклад, зубр. Дужыя і злосныя – гэта мядзведзь, воўк. Прыгожыя і зграбныя – алень, лісіца, вавёрка.

Ежу яны таксама ўжываюць розную. Адны з іх любяць есці расліны, траву. Такіх жывёл называюць *ТРАВАЕДНЫЯ* , другія – мяса. Такія жывёлы называюцца *ДРАПЕЖНЫЯ,* бо яны палююць на іншых жывёл.

У кожнага звярка свая хатка. Вавёрка жыве ў дупле, ліса – у норцы.

Але мы павінны ўсіх берагчы, не знішчаць, каб ні адна жывёліна не знікла з нашай зямлі.

Работа па падручніку (с.44)

- А зараз адкрыйце свае падручнікі на нашай тэме і знайдзіце першы малюнак.

Прачытайце першае слова. (Зубр)

Пакажыце жывёлу на малюнку.

Прачытайце другое слова.( Зубры)

Прачытайце трэцяе слова. (Зубрыны)

Пакажыце на малюнку зубраня.

Прачытайце наступнае слова (Зубраня)

Як называюць гэтую сям’ю?

Што вы ведаеце пра зуброў?

● Зубр – цар жывёл беларускіх лясоў, вельмі вялікіх памераў. Зуброў разводзяць і рассяляюць па лясах не толькі Беларусі, але і іншых краін. У нашым заасадзе таксама ёсць зубры.

Разгледзце другі малюнак і назавіце птушку.

Прачытайце першае слова. (Бусел) Так называюць гэту птушку па-беларуску.

Прачытайце другое слова.(Буслы)

Колькі буслоў ляціць?

Колькі буслоў у гняздзе?

Прачытайце трэцяе слова. (Бусляня)

Каго назваюць буслянём? (Гэта маленькі буслік)

Прачытайце далей. (Буслянка)

Што гэта такое? Пакажыце буслянку на малюнку.

● І зубр, і бусел з’яўляюцца сімваламі нашай краіны.

**Фізкультхвілінка**

*Шарачок-маленькі зайчык,*

*Скача нібы шэры мячык.*

*Скок ды скок! Скок ды скок!*

*Ай да спрытны шарачок!*

*Глянуў зайка ў гару*

*Там скакала кенгуру!*

1. **Замацаванне**

Работа с практычным матэрыялам

Выкананне заданняў:

1. Разгледзце малюнкі. Прачытайце словы і злучыце іх з пэўным малюнкам.
2. Прачытайце. У кожным радзе вызначце лішняе слова. Закрэсліце яго. Чаму слова лішняе?

Работа па падручніку (с.44 заданне 2)

ПАДРЫХТОЎКА ДА СЛУХАННЯ

-А зараз адгадайце загадкі

|  |  |
| --- | --- |
| Улетку – шэранькі,  Узімку – беленькі.  Доўгія вушкі мае,  Хутка ў лес улякае. (Зайчык) | Не птушка, не мыш,  А па дрэвах скача лоўка  Гарэза рыжая…  (Вавёрка) |

-Пакажыце вавёрку і зайчыка на малюнку ў падручніку. Зараз паслухайце пра іх казку і скажыце, чаму ж вавёрка навучыла зайчыка.

СЛУХАННЕ ТЭКСТУ

**Пра зайчыка і вавёрку**

*Беларуская народная казка*

Жыў-быў зайчык – шэрая шкурка, доўгія вушкі, белае брушка. Выбег зайчык на палянку. Сеў на заднія лапкі. Паглядзеў сюды, паглядзеў туды. Зрабілася зайчыку весела, пабег ён далей, стаў падскокваць. Бег, бег наш зайчык, бачыць – сядзіць на пні вавёрачка. Падбег зайчык бліжэй і кажа:

-Дзень добры, маленькі зайчык!

А вавёрачка адказвае:

-Дзень добры. Толькі я не зайчык, я –вавёрачка.

Зайчык здзівіўся і пытае:

-А чаму ты не маленькі зайчык, а вавёрачка?

Вавёрка адказвае:

-Таму што ў зайчыка хвосцік…(настаўнік запытваецца: “Які?”; вучні адказваюць, паказваюць на адпаведных малюнках у падручніку) кароценькі, маленькі. А ў вавёрачкі…(настаўнік запытваецца: “Які?”; вучні адказваюць, паказваюць на адпаведных малюнках у падручніку) доўгі, пушысты. Ты як сядзеш на заднія лапкі, дык у цябе хвосціка не відаць. А ў мяне паглядзі, як хвост развяваецца. Вышэй за галаву. Прыгожы! Адразу відаць, што я вавёрка, а не зайчык.

-А яшчэ чаму? – не перастае пытаць зайчык.

-Вось ты, зайчык, капустку любіш ды маладую кару грызеш, а я, вавёрачка, арэшкі грызу.

Зайчык глянуў на вавёрачку і сказаў:

-Цяпер я ведаю, чаму ты вавёрачка, а не зайчык. Бывай, вавёрачка!

-Бывай, зайчык!

СУРАЗМОЎНІЦТВА ПА ЗМЕСЦЕ ПРАСЛУХАНАГА

-Чаму вавёрачка навучыла зайчыка?

-Як яна гэта зрабіла?

-Праверым, хто ўважліва слухаў казку. На чым сядзела вавёрачка, калі яе ўбачыў зайчык?

А на малюнку?

-Якімі словамі развіталіся вавёрка і зайчык?

-Як яшчэ можна развітацца?

Моўна-дыдактычная гульня “Закончы сказ”

-А цяпер паспрабуем скласці вершык пра дзікіх жывёлін і іх дзіцянят: я пачынаю, а вы заканчвайце.

Гарачым днём лясной трапою

Усе звяры ішлі да вадапою.

За мамай – ласіхай ідзе…(ласяня),

За мамай – лісіцай ідзе…(лісяня),

За мамай – вавёркай скача…(вавёрчаня),  
За мамай – мядзведзіцай…(медзведзяня),

За мамай – важыхай бяжыць…(важаня),

За мамай – зайчыхай ідзе…(зайчаня),

Ваўчыца вядзе за сабой…(ваўчаня).

1. **Вынік урока**

* А зараз давайце зноў звернем увагу на вашы паштоўкі. Адкрыйце іх і прачытайце, якое пасланне да вас прыслалі звяры.

|  |
| --- |
| **Дарагія дзеці!**  **Любіце і шануйце наш край.**  **Беражыце прыроду!** |

-Вы ўсе добра ведаеце пра Чырвоную кнігу нашай краіны. І к сёняшнему ўроку самі і разам з бацькамі намалявалі жывёл, якія зараз знаходзяцца ў Чырвонай кніге Рэспублікі Беларусь. Давайце пагледзем і яшчэ раз іх назавём.

-Жыхарамі планеты Зямля з’яўляюцца не толькі людзі, але і звяры, птушкі, кветкі, расліны. Чалавек – частка прыроды. Для чалавека прырода – гэта матуля, якая сагравае, аберагае, корміць і поіць. Таму трэба берагчы і ахоўваць прыроду, і яна нас адорыць сваім багаццем.

-Якія жывёлы лічацца сімваламі Беларусі?

-Як вы лічыце, ці можна назваць багатым жывёльны свет Беларусі?

-Што трэба рабіць, каб ён захаваўся?

-На прыканцы нашага ўрока я прачытаю вам верш, які падытожыць усе нашы веды.

**У вясновым лесе**

Пойдзем, дзеці, у лес вясновы,

Нібы ў дом вясёлы, новы.

Толькі тым, хто ў казку верыць,

Лес свае адчыніць дзверы.

Там пад дубам зайчаняткі

Дружна робяць фіззарадку,

Там ваўкі яшчэ адрання

Сена косяць на сняданне.

Там з імпэтам і запалам

Лось іграе на цымбалах,

Там мядзведзь каля балота

Рамантуе буслу боты.

Песні там і смех усюды.

Але ведайце, што цуды

Толькі тым вясна пакажа,

Хто не крыўдзіць і мурашкі,

Хто з прыродаю сябруе,

Птушак і звяроў шануе.

*Л.Данейка*